The Exeter Book (Jebson)/The Panther

The Panther Verse Indeterminate Saxon    Monge sindon          geond middangeard unrimu cynn,          þe we æþelu ne magon ryhte areccan          ne rim witan; þæs wide sind          geond world innan  5  fugla ond deora          foldhrerendra wornas widsceope,          swa wæter bibugeð þisne beorhtan bosm,          brim grymetende, sealtyþa geswing. We bi sumum hyrdon wrætlice gecynd          wildra secgan  10  firum freamærne          feorlondum on  eard weardian,           eðles neotan æfter dunscrafum. Is þæt deor pandher bi noman haten,          þæs þe niþþa bearn, wisfæste weras          on gewritum cyþað  15  bi þam anstapan. Se is æghwam freond, duguða estig,          butan dracan anum, þam he in ealle tid          ondwrað leofaþ þurh yfla gehwylc          þe he geæfnan mæg. ðæt is wrætlic deor,          wundrum scyne </dd> <dt>20</dt> <dd> hiwa gehwylces;          swa hæleð secgað, gæsthalge guman,          þætte Iosephes tunece wære          telga gehwylces bleom bregdende,          þara beorhtra gehwylc æghwæs ænlicra          oþrum lixte </dd> <dt>25</dt> <dd> dryhta bearnum,          swa þæs deores hiw, blæc brigda gehwæs,          beorhtra ond scynra wundrum lixeð,          þætte wrætlicra æghwylc oþrum,          ænlicra gien ond fægerra          frætwum bliceð, </dd> <dt>30</dt> <dd> symle sellicra. He hafað sundorgecynd, milde, gemetfæst. He is monþwære, lufsum ond leoftæl,          nele laþes wiht ængum geæfnan          butan þam attorsceaþan, his fyrngeflitan,          þe ic ær fore sægde. </dd> <dt>35</dt> <dd> Symle fylle fægen,          þonne foddor þigeð, æfter þam gereordum          ræste seceð dygle stowe          under dunscrafum; ðær se þeodwiga          þreonihta fæc swifeð on swefote,          slæpe gebiesgad. </dd> <dt>40</dt> <dd> þonne ellenrof          up astondeð, þrymme gewelgad,          on þone þriddan dæg, sneome of slæpe. Sweghleoþor cymeð, woþa wynsumast          þurh þæs wildres muð. æfter þære stefne          stenc ut cymeð </dd> <dt>45</dt> <dd> of þam wongstede,          wynsumra steam, swettra ond swiþra          swæcca gehwylcum, wyrta blostmum          ond wudubledum, eallum æþelicra          eorþan frætwum. þonne of ceastrum          ond cynestolum </dd> <dt>50</dt> <dd> ond of burgsalum          beornþreat monig farað foldwegum          folca þryþum, eoredcystum,          ofestum gefysde, dareðlacende;          deor efne swa some æfter þære stefne          on þone stenc farað. </dd> <dt>55</dt> <dd> Swa is dryhten god,          dreama rædend, eallum eaðmede          oþrum gesceaftum, duguða gehwylcre,          butan dracan anum, attres ordfruman. þæt is se ealda feond, þone he gesælde          in susla grund, </dd> <dt>60</dt> <dd> ond gefetrade          fyrnum teagum, biþeahte þreanydum,          ond þy þriddan dæge of digle aras,          þæs þe he deað fore us  þreo niht þolade,           þeoden engla, sigora sellend. þæt wæs swete stenc, </dd> <dt>65</dt> <dd> wlitig ond wynsum          geond woruld ealle. Siþþan to þam swicce          soðfæste men on healfa gehwone          heapum þrungon geond ealne ymbhwyrft          eorþan sceata. Swa se snottra gecwæð          sanctus Paulus: </dd> <dt>70</dt> <dd> "Monigfealde sind          geond middangeard  god ungnyðe           þe us to giefe dæleð  ond to feorhnere           fæder ælmihtig,  ond se anga hyht           ealra gesceafta,  uppe ge niþre." þæt is æþele stenc. </dd> </dl>